दूधको गुणस्तर सुधार गर्नुपर्छ भन्नेमा सरकारी निकाय, किसान र उद्योगी सबै सहमत भएकै अवस्था हो । दूधको गुणस्तर सुधार गर्न किसानको गोठबाटै सुरु गर्नुपर्छ । गोठमा सरसफाइमा व्यापक परिवर्तन ल्याउनु आवश्यक छ । गोठमा सुधार नगरेसम्म प्रशोधित दूधको गुणस्तरमा सुधार ल्याउन सम्भव छैन । त्यस्तै डेरी क्षेत्रको समयक्रमअनुसार विकास गर्न रिसर्च सेन्टर आवश्यक भइसकेको छ । यति ठूलो क्षेत्रका लागि अध्ययन गर्ने रिसर्च सेन्टर नहुनु ज्यादै दुःखद विषय हो ।
